
Школа
	ЈУ МЕДИЦИНСКА ШКОЛА БАЊА ЛУКА

	Наставни предмет
	Српски језик и књижевност

	Разред
	први

	Датум реализације
	октобар, 2025. година

	Наставник
	Мр Сања Ђурић, проф.


ПОДАЦИ О ЧАСУ 29
	Наставна тема
	књижевност

	Наставна јединица
	Припрема за први писмени задатак

	Тип часа
	обрада

	Циљ часа
	· Припрема ученика за успешну израду први писменог задатка

	Образовни задаци
	· Освјежавање знања о дијеловима писменог задатка

· Уочавање значаја повезивања дијелова у цјелине

·  Аргументовање ставова којима ће се поткријепити тема

· Правилна примјена граматичких, правописних и стилских правила

	Функционални задаци
	· Развијање систематичног излагања ставова код ученика 
· Подршка ученицима у изградњи сопственог мишљења
· Његовање сопственог мишљења кроз доказивање истог

	Васпитни задаци
	· Подстицање ученика за његовање доброг писменог изражавања
· Охрабривање ученика за емотивно и интелектуално изношење ставова

· Указивање на значај добре аргументације у циљу увјерљивости задатка

	Кључни појмови
	Писмено изражавање, лични став, чињенице, одговор на тему

	Образовни стандарди
	

	Образовни исходи
	· Ученик зна о чему ће писати

· Ученик организује свој задатак према унапред направљеном плану писања (концепт)

· Ученик своја схватања подупире одговарајућим тврдњама

· Ученик је способан за писање складног, логички повезаног и  добро организованог састава

· Ученик је способан да препозна елементе правилног писменог изражавања
· Ученик је подстакнут на рад на свом писменом изражавању
· Ученик је мотивисан за уочавање сопствених слабости и за поправљање истих

	Облици рада
	фронтални

	Наставне методе
	Монолошка, дијалошка

	Наставна средства
	Табла, креда, Граматика

	Корелација
	/

	Литература и додатни материјал за наставнике
	· Граматика за трећи разред средње школе, Завод за уџбенике и наставна средства, И.Сарајево.

	Напомене


	


ТОК ЧАСА 
	Уводни дио часа
(5–10 минута)


	· На почетку часа ученицима рећи да ће час бити посвећен припреми за трећи писмени задатак.
· Писмени задатак радиће ћириличним писмом.
· Теме за писмени задатак неће бити из градива, јер је претходни писмени задатак је обухватао теме из градива.


	Главни дио часа
(30–35 минутa)
	· Ученике ће највише занимати у ком правцу да размишљају када је у питању тема писменог задатка.
· Ученицима треба рећи да нема разлога за страх од несхватљивости теме и да ће бити упућени у асоцијативне везе између наслова и тематике.
· Треба нагласити да су ученици већ довољно зрели и способни за објективно и критичко приказивање шире и сложеније стварности и актуелних друштвених појава.
· Тематика ће бити таква да ће ученици бити подстакнути да превазиђу личну перспективу.
· То значи да ће се служити и туђим искуством, примјењивати више гледишта и да ће користити податке добијене посредним путем.
· Важно је да ученици уоче да често долази до покушаја да се лирским афектирањем прикрије непознавање убједљивих чињеница.
· Таква појава може да има за посљедицу лош стилски манир и празнорјечје.
· Ученицима дати да одговоре у писаној форми на неколико питања:

1. Коју појаву запажаш код својих вршњака?

2. Шта ти смета, а шта прија?

3. Како оцјењујеш морално вредновање твојих вршњака?

4. Да ли запажаш егзистенцијалне проблеме око себе?

· Од ученика се очекује да, у овом узрасту, запажају понашање својих вршњака и да заузимају критички став према њему.
· Ученици препознају негативно понашање и износе своје ставове о њему.
· Показују одговоран однос према негативним појавама тиме што такво понашање не прихватају и аргументовано га осуђују.
· Истовремено су често и учесници или посматрачи негативних облика понашања и у томе се може препознати проблем идентификације и жеље за уклапањем.
· Ученици су способни да објективно сагледају и друге, али и себе и свој положај у окружењу.
· Размишљање ученика треба да иде изван непосредног запажања ка посредном сазнању.
· Ученицима треба нагласити да се најлакше изражавамо онда када говоримо о нечему познатом.
· Вриједност писаног текста оцјењује се, између осталог, и кроз њихову увјерљивост.
· Дакле, треба за излагање прво одабрати познату област.
· Не треба искључити ни свијет маште и умјетничког доживљаја теме, јер то задатак чини духовно и мисаоно богатијим.
· Треба примијенити недавно усвојена знања из лексикологије и у задатку користити ријечи са наглашеном стилском и емотивном вриједношћу.
· Ученицима треба још једном скренути пажњу на значај добре композиције.
· Важно је и истаћи да је сам наслов теме ужи од теме и да му је основна улога у упућивању на предметност о којој ће се размишљати и писати.
· Упутити ученике и на изворе из књижевних дјела, која су прочитали.


	Завршни дио часа
(5–10 минута)


	· Напоменути ученицима да обрате пажњу на правопис, читко писање и логичку повезаност цјелина.
· Рећи им да за писмени задатак припреме прибор за писање, папир за концепт и евентуално нову вежбанку.


ИЗГЛЕД ТАБЛЕ 
	ПРИПРЕМА ЗА ТРЕЋИ ПИСМЕНИ ЗАДАТАК

· критичко мишљење

· аргументовано образлагање

· туђе искуство и лични став

· позната материја

· увјерљивост

· машта и умјетнички доживљај

· богатство изражавања

· књижевна дјела

· композиција

· правопис

